CELEX: 62015CN0503
Language: da
Date: 2015-09-23 00:00:00
Title: Sag C-503/15: Anmodning om præjudiciel afgørelse indgivet af Secretario Judicial del Juzgado de Violencia sobre la Mujer de Terrassa (Spanien) den 23. september 2015 — Ramón Margarit Panicello mod Pilar Hernández Martínez

14.12.2015   
            
            
               DA
            
            
               Den Europæiske Unions Tidende
            
            
               C 414/19
            
         Anmodning om præjudiciel afgørelse indgivet af Secretario Judicial del Juzgado de Violencia sobre la Mujer de Terrassa (Spanien) den 23. september 2015 — Ramón Margarit Panicello mod Pilar Hernández Martínez
   (Sag C-503/15)
   (2015/C 414/23)
   Processprog: spansk
   
      Den forelæggende ret
   
   Secretario Judicial del Juzgado de Violencia sobre la Mujer de Terrassa
   
      Parter i hovedsagen
   
   
      Sagsøger: Ramón Margarit Panicello
   
      Sagsøgt: Pilar Hernández Martínez
   
      Præjudicielle spørgsmål
   
   
               1)
            
            
               Er artikel 34 og 35 samt artikel 207, stk. 2-4, i lov nr. 1/2000, der fastsætter den administrative procedure for søgsmål vedrørende inddrivelse af skyldige salærer, i strid med artikel 47 i Den Europæiske Unions charter om grundlæggende rettigheder (1), for så vidt som de udelukker muligheden for en domstolsprøvelse?
               Såfremt svaret er bekræftende:
               Kan Secretario Judicial i forbindelse med procedurerne i artikel 34 og 35 i lov nr. 1/2000 anses for at være en »ret« som omhandlet i artikel 267 i traktaten om Den Europæiske Unions funktionsmåde?
            
         
               2)
            
            
               Er artikel 34 og 35 i lov nr. 1/2000 i strid med artikel 6, stk. 1, og 7, stk. 2, i direktiv 93/13/EØF (2) og med artikel 6, stk. 1, litra d), artikel 11 og 12 i direktiv 2005/29/EF (3), for så vidt som de forbyder enhver undersøgelse ex officio af om de aftaler, der er indgået mellem advokater og fysiske personer, der handler uden for deres profession, indeholder urimelige kontraktvilkår eller er udtryk for en urimelig handelspraksis?
            
         
               3)
            
            
               Er artikel 34 og 35 i lov nr. 1/2000 i strid med artikel 6, stk. 1, artikel 7, stk. 2, og punkt 1, litra q), i bilaget til i direktiv 93/13/EØF, for så vidt som de forhindrer bevisførelse under den administrative procedure »jura de cuentas« (søgsmål vedrørende inddrivelse af skyldige salærer) ved afgørelsen af spørgsmålet?
            
         
      (1)  EUT 2000 C 364, s. 1.
   
      (2)  Rådets direktiv 93/13/EØF af 5.4.1993 om urimelige kontraktvilkår i forbrugeraftaler (EFT L 95, s. 29).
   
      (3)  Europa-Parlamentets og Rådets direktiv 2005/29/EF af 11.5.2005 om virksomheders urimelige handelspraksis over for forbrugerne på det indre marked og om ændring af Rådets direktiv 84/450/EØF og Europa-Parlamentets og Rådets direktiv 97/7/EF, 98/27/EF og 2002/65/EF og Europa-Parlamentets og Rådets forordning (EF) nr. 2006/2004 (direktivet om urimelig handelspraksis) (EUT L 149, s. 22).